
A tanulási kompetencia fejlesztésének lehetőségei gamifikációs elven az általános iskolai földrajztanításban

Kulcsszavak: kompetenciafejlesztés;tanulási kompetencia;gamifikáció
Munkánk a tanulási kompetencia fejlesztés lehetőségeit vizsgálja a földrajzoktatásban. Problémafelvetésünk szerint a tanulók jelentős hányadát nem tanítják meg tanulni, de elvárják tőlük a készség célravezető alkalmazását. A kompetenciaterület áttekintése után felállítottunk egy fejlesztési programot, mely célja, hogy a lényegkiemeléstől kezdve a Cornell-módszer, mint jegyzetelés technika, elsajátításával, képessé tegye a diákot arra, hogy bármilyen típusú információforrásból kiindulva elérje tanulási céljait. Ebben a feladatsorban a gamifikációs eszközök is fontos szerepet játszanak, mert feltételezésünk szerint ezek növelik a folyamat hatékonyságát. A fejlesztési programunkat „Az Európán kívüli kontinensek földrajza” tantervi témakörben terveztük nyolcadik évfolyam számára, ám a feladattípusok és a program felépítése más témakör feldolgozására is alkalmas. A kutatásunk következő lépése a kipróbálás lenne iskolai környezetben.



